Document ID: /roh_data/filtered/fineweb-2-filterrobots_roh.jsonl.gz/49696

Suenter la cumissiun da l'Uniun europeica UE ha entant er la cumissiun responsabla dal parlament europeic decis quai.
Svizra e Gronda Britannia en ina gruppa
Stadis terzs che vulan sa participar al program da perscrutaziun vegnan partids en quatter differentas categorias. Fin ussa tutgava la Svizra cun la Norvegia, Liechtenstein e l’Islanda tar l'emprima. Tar «Horizon Europe» fiss quai per la perioda da 2021-2027 be pli la categoria quatter da «stadis terzs e regiuns» ensemen cun la Gronda Britannia.
Sco proxim gremi tracta il parlament da l'UE en chaussa
Sche la decisiun è definitiva avess quai per consequenza che la participaziun svizra a Horizon Europe fiss limitada a tscherts champs u suttamessa ad ulteriuras cundiziuns.
Uss vegn il dossier tractà dal plenum. Là na saja quai betg exclus, ch’il parlament segua a la recumandaziun da la cumissiun preparatorica. Suenter hajan anc il commembers da l’UE da s’exprimer en chaussa, rapporta la SDA.
RR novitads 17:00